Sondag 1 Augustus
Virtuele Erediens Sondag 25 Julie
"Die Here is my lig en my redder, vir wie sou ek bang wees? Die Here is my toevlug, vir wie sou ek vrees."
Ballito Gesinskerk in die nuus
Ná verlede week se plundertogte is dit nou tonele van mense wat sáám opvee, wag staan, kospakkies uitdeel of vragte vol benodigdhede aanry, wat 'n mens se hart ontroer, berig Heléne Meissenheimer van die Kerkbode.
"Só ook het Ballito-gesinskerk die behoefte aan kos in hulle gemeenskap raakgesien met die meeste winkels gesluit of die kosvoorraad uitverkoop. Hulle het ook hoender per trok laat kom en dit dan weer verkoop aan hulle eie lidmate asook aan al die ander kerke in Ballito. Die kerk werk ook saam met Solidariteit Helpende Hand om as afsetpunt te dien vir kospakkies vir behoeftiges asook bejaardes wat nie by die winkels kan uitkom nie."
Lees gerus die volledige artikel by https://kerkbode.christians.co.za/2021/07/22/kyk-hoe-gemeentes-en-lidmate-kzn-en-gauteng-weer-herbou/ en sien ook hoe ons ander KZN gemeentes saamgestaan het deur die oproering.
Nood hulp aangebied
Die HELP KZN Noodfonds is besig om uit te reik na na al die gemeentes in KwaZulu-Natal. So is daar ook 'n hand na Ballito uitgereik. Hulle is bereid om kospakkies af te lewer aan ons gemeente vir enige lidmate wat moontlik finansieel getref is deur die oproer en nie kan bekostig om nou kos te koop nie, of veral ook bejaardes wat nie in lang toue by supermarkte kan staan nie. Indien jy in so 'n situasie verkeer, kontak asseblief dadelik vir Ds Alwyn, die kerkkantoor of jou kerkraadslid sodat ons die nodige reëlings kan tref.
Sondag 25 Julie—Sjina
In Desember 2019 is pastoor Wang Yi tot nege jaar tronkstraf gevonnis. Sy "misdaad" was dat sy relatiewe groot, uitgesproke huiskerk geweier het om by die Drie-Self Staatsgesanksioneerde Kerk te registreer. Bid dat pastoor Wang Yi selfs in die tronk bewus sal wees van God se liefde en teenwoordigheid, en dat God hom sal gebruik om as 'n lig in 'n donker plek te skyn.
Maandag 26 Julie—Kameroen
Habiba (20) is vroeër vanjaar gewelddadig aangerand deur haar Moslem-pa omdat sy daarop aangedring het om kerk toe te gaan. Bid vir krag vir Habiba terwyl sy teenkanting weens haar geloof ervaar en vir wysheid vir haar pastoor oor hoe om haar ouers en hul dreigemente te hanteer.
Dinsdag 27 Julie—Irak
Indien 'n mens na Irak se geskiedenis kyk, sal jy sien dat die mense van die land sedert 1958 deur talle oorloë, ontwrigtings, rewolusies en rampe geteister is. Bid dat die Irakse mense vrede sal vind en 'n land kan opbou waar kinders, tieners en jongmense kan leef en floreer.
Woensdag 28 Julie—Libië
Ihab*, 'n Christin, bly by haar familie. Sy het hulle uit vrees vir die nagevolge nog nie vertel dat sy in Jesus glo nie. Bid vir beskerming vir haar en vir 'n omgewing waarin sy in haar geloof kan groei.
Donderdag 29 Julie—Colombië
Voormalige vegters wat Christene geword het, ervaar sterk druk van die onwettige groepe wat hulle verlaat het. Bid vir hul beskerming teen hierdie groepe, en dat hulle in hul geloof sal groei en wysheid sal hȇ om na diegene in hierdie onwettige groepe uit te reik.
Vrydag 30 Julie—Arabiese Skiereiland
Die Kerk groei in die Arabiese Skiereiland, maar misverstande lei tot verdeeldheid wat die Kerk elke dag bedreig. Bid dat God aan gelowiges 'n houding sal gee om vredemakers te wees, soos in Matteus 5:9 beskryf word.
Saterdag 31 Julie—Libanon
'n Christen se: "Ons glo dat Jesus die situasie in hierdie land kan verander. Alle pogings om vir die mense van Libanon lewe te bring, het misluk. Die situasie versleg al meer, maar ons weet dat Jesus by ons is!" Bid dat die Kerk sal aanhou om in hierdie moeilike tyd 'n ligdraer te wees.